open-index/open-wikipedia-markdown huggingface dataset:
ஆடுதுறை - 36 (நெல்)

**ஆடுதுறை - 36** (*ADT 36*) பிரபலமாக **சிவப்பு சிறுமணி** (*Red Sirumani*) என்றழைக்கப்படும் இந்த நெல் வகை, **[[திரிவேணி (நெல்)|திரிவேணி]]** (*Triveni*) என்ற நெல் இரகத்தையும், **[[ஐ ஆர் - 20 (நெல்)|ஐ ஆர் - 20]]** (*IR 20*) என்ற நெல் இரகத்தையும் இயற்கை முறையில் இணைச் சேர்த்து உருவாக்கப்பட்ட  தமிழ்நாட்டின் நெல் வகையாகும்.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள தமிழ்நாடு நெல் ஆராய்ச்சி நிறுவனம் (*TRRI*), 1980 ஆம் ஆண்டு, இவ்வகை நெல் இரகத்தை வெளியிடப்பட்டதாக அறியப்படுகிறது.

## காலம்
குறுகியகால நெற்பயிர்களில் ஒன்றான இது, 110 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுங்கால நெற்பயிர்கள், நவரை, சொர்ணவாரி, கார், குறுவை, மற்றும் பின்தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.

## சாகுபடி
நீர்ப்பாசன வசதியுள்ள தமிழகத்தின் அனைத்து மாவட்டங்களிலும், சாகுபடி செய்ய உகந்தப் பகுதியாக கூறப்படும் ஆடுதுறை - 36 நெல் வகை, புதுச்சேரி ஒன்றியப் பகுதியிலும் சாகுபடி செய்ய பரிந்துரைக்கப்படுகிறது.

## சிறப்புப் பண்புகள்
* இந்த நெல் இரகம் ஒரு ஏக்கருக்கு 5500 - 6000 கிலோவரை (*5.5 - 6 t/ha*) மகசூல் தரக்கூடியது.
* இதன் தானியமணிகள் மிதமெல்லிய அளவில் உள்ளது.
* இந்நெல்லின் அரிசி, வெள்ளை நிறத்தில் காணப்படுகிறது.
* இவ்வகை நெற்பயிர் குலை நோய் எதிர்ப்பு திறனுடையதாக உள்ளது.

## இவற்றையும் காண்க
* பாரம்பரிய நெல்
* இயற்கை வேளாண்மை
* வேளாண்மை 

## மேற்கோள்கள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
தக்கீசு ஆறு

**தக்கீசு ஆறு** (Tekezé River) எத்தியோப்பியாவின் முதன்மையான ஆறுகளில் ஒன்று. இது **செயிட்** (Setit) என்ற பெயரில் மேற்கு எத்தியோப்பியாவிலும் எரித்திரியாவிலும் கிழக்கு சூடானிலும் அழைக்கப்படுகிறது. இது 608 கி.மீ. நீளம் உடையது. எத்தியோப்பியா - எரித்திரியாவின் மேற்கு கோடி எல்லையாக இது விளங்குகிறது. ஆப்பிரிக்காவின் ஆழமான பள்ளத்தாக்குகள் வழியாக இது பாய்கிறது.

எத்தியோப்பியாவின் வட மாகாணமானமான திக்கரே மாகாணத்தில் உள்ள உயரமான மலைகளில் உற்பத்தியாகும் இவ்வாறு முதலில் மேற்காக பயணித்து பின் வடக்கு நோக்கி பயணித்து பின் மேற்கு நோக்கி பயணிக்கிறது அப்போதே எத்தியோப்பாவுக்கும் எரித்திரியாவுக்கும் ஆனா எல்லையாக மாறுகிறது. பின் மேலும் மேற்கு நோக்கி பயணித்து சூடானில் அட்பரா ஆற்றுடன் கலக்கிறது. அட்பரா ஆறே நைல் ஆற்றுடன் கலக்கும் இறுதி துணையாறு ஆகும். சிலர் இதை அட்பரா ஆற்றின் மேல் பகுதி என்றும் கூறுவர். சூடானில் அல் குவாடரிவ் நகருக்கு சில கி.மீ.கள் வடக்கே அட்பரா ஆற்றுடன் கலக்கிறது 

## மேற்கோள்கள்


பகுப்பு:ஆப்பிரிக்க ஆறுகள்
பகுப்பு:எத்தியோப்பியா
பகுப்பு:எத்தியோப்பியாவின் புவியியல்
அரபுக் கிளர்ச்சி

**அரபுக் கிளர்ச்சி** (*Arab Revolt*) அல்லது **பெரும் அரபுக் கிளர்ச்சி** சூன் 5, 1916 தொடங்கப்பட்டு, சூன் 8 அன்று செரிப் குசைன் பின் அலியினால் அறிவிக்கப்பட்டது. உதுமானியப் பேரரசு ஆட்சியில் இருந்து விடுதலையை உறுதி செய்யும் நோக்கத்துடனும், தனி ஒருங்கிணைக்கப்பட்ட அராபியருக்கான நாட்டினை சிரியாவின் அலெப்போ முதல் யெமனின் ஏடன் வரை உருவாக்குவதையும் நோக்கமாகக் கொண்டது.

## குறிப்புகள்

## வெளி இணைப்புகள்
*History of the Arab Revolt (on King Hussein's website)
*Arab Revolt at PBS
*T.E. Lawrence's Original Letters on Palestine  Shapell Manuscript Foundation
*The Revolt in Arabia by Christiaan Snouck Hurgronje

பகுப்பு:இசுரேல் வரலாறு
பகுப்பு:இசுலாமிய வரலாறு
உருசிய-சப்பானியப் போர்

**உருசிய-சப்பானியப் போர்** (*Russo-Japanese War*; 1904–05) என்பது உருசியப் பேரரசுக்கும் சப்பானியப் பேரரசுக்கும் இடையில், போட்டி பேரரசுவாத நோக்கத்துடன் மஞ்சூரியாவிலும் கொரியாவிலும் இடம்பெற்ற போரைக் குறிக்கும். இப்போரின் முக்கிய பகுதியாக லியாடொங், சென்யாங், கொரியாவைச் சூழவுள்ள கடல்கள், சப்பான், மஞ்சள் கடல் ஆகியன் காணப்பட்டன.

## உசாத்துணை

## வெளி இணைப்புகள்

*
* 
* RussoJapaneseWar.com, Russo-Japanese War research society.
* BFcollection.net, Database of Russian Army Jewish soldiers injured, killed, or missing in action from the war.
* BYU.edu, Text of the Treaty of Portsmouth:.
* Flot.com, Russian Navy history of war.
* Frontiers.loc.gov, Russo-Japanese Relations in the Far East.  Meeting of Frontiers (அமெரிக்கக் காங்கிரசு நூலகம்)
* CSmonitor.com, Treaty of Portsmouth now seen as global turning point from the *[[Christian Science Monitor]]*, by Robert Marquand, 30 December 2005.
* 
* Montenigrina.net, Montenegrins in the Russo-Japanese War (Montenegrin).
* Stanford.edu, Lyrics, translation and melody of the song "On the hills of Manchuria" (Na sopkah Manchzhurii).
* Google Map with battles of Russo-Japanese War and other important events.
*See more Russo-Japanese War Maps at the Persuasive Cartography, The PJ Mode Collection, [Cornell University Library]

பகுப்பு:கொரிய வரலாறு
பகுப்பு:உருசியாவின் வரலாறு
பகுப்பு:சப்பானிய வரலாறு
ஹரிசேனர்

**ஹரிசேனர்** (Harisena), கி பி நான்காம் நூற்றாண்டில், குப்தப் பேரரசர் சமுத்திரகுப்தர்  அரசவையில் பணியாற்றிய சமஸ்கிருத மொழி கவிஞர் மற்றும் அமைச்சராவர். 
சமுத்திரகுப்தரின் வீரத்தினை புகழ்ந்து இயற்றிய ஹரிசேனரின் கி பி  345-ஆம் ஆண்டு கவிதைகள் அலகாபாத் தூண்களில் பொறிக்கப்பட்டுள்ளது.

## மேற்கோள்கள்

பகுப்பு:இந்தியக் கவிஞர்கள்
பகுப்பு:340கள்
பகுப்பு:சமசுகிருத அறிஞர்கள்
பகுப்பு:குப்தப் பேரரசு
நல்லூர் பிரதேச சபை

**நல்லூர் பிரதேச சபை** (*Nallur Divisional Council*) இலங்கையின் யாழ்ப்பாண மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். நல்லூர் பிரதேச செயலாளர் பிரிவில் உள்ள யாழ்ப்பாண மாநகரசபைக்குள் அடங்கும் பகுதிகள் நீங்கலாக ஏனைய பகுதிகள் இப்பிரதேச சபைக்குள் அடங்குகின்றன. இதன் வடக்கில் வலிகாமம் தெற்கு பிரதேச சபையும்; கிழக்கில் வலிகாமம் கிழக்கு, சாவகச்சேரி ஆகிய பிரதேச சபைகளும், நீரேரியும்; தெற்கில் யாழ்ப்பாண மாநகரசபை, நீரேரி என்பனவும்; மேற்கில் வலிகாமம் தெற்கு பிரதேச சபையும் எல்லைகளாக உள்ளன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 12 உறுப்பினர்கள் வட்டாரங்களில் இருந்து நேரடியாகவும், 8 உறுப்பினர்கள் கலப்புத் தேர்தல் முறையிலும், மொத்தம் 20 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
நல்லூர் பிரதேச சபைப் பகுதி 12 வட்டாரங்களாகப் பிரிக்கப்பட்டுள்ளது. இவ்வட்டாரங்களின் இலக்கம், பெயர், அவற்றில் அடங்கியுள்ள கிராம உத்தியோகத்தர் பிரிவுகள் பற்றிய விபரங்களைக் கீழேயுள்ள அட்டவணையில் காணலாம்.

## தேர்தல் முடிவுகள்
### 2011 உள்ளூராட்சித் தேர்தல்
2011 சூலை 23 அன்று இடம்பெற்ற நல்லூர் பிரதேச சபை தேர்தல் முடிவுகள்:

### 2018 உள்ளூராட்சித் தேர்தல்கள்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 12 உறுப்பினர்கள் வட்டாரங்களில் இருந்து நேரடியாகவும், 8 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 20 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

### 2025 உள்ளாட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 12 உறுப்பினர்கள் வட்டாரங்களில் இருந்து நேரடியாகவும், 8 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 20 உறுப்பினர்கள் தேர்ந்தெடுக்கப்பட்டனர்.

தமிழ் மக்கள் கூட்டணியும், இலங்கைத் தமிழரசுக் கட்சியும் நல்லூர் பிரதேச சபையில் ஆட்சி அமைப்பது தொடர்பில் புரிந்துணர்வு ஒப்பந்தம் ஒன்றை மேற்கொண்டிருந்தனர். இதன்படி, முதல் இரண்டு ஆண்டுகள் தமிழ் மக்கள் கூடணியும், அடுத்த இரண்டு ஆண்டுகள் தமிழரசுக் கட்சியும் ஆட்சி அமைப்பது ஒப்பந்தம் கையெழுத்திடப்பட்டது. 2025 சூன் 13 இல் நடைபெற்ற தலைவருக்கான தெரிவில் தமிழ் மக்கள் கூட்டணியின் மயூரன் பத்மநாதன் தலைவராகவும், உப தவிசாளராக தமிழரசுக் கட்சியைச் சேர்ந்த ஜெயகரன் இராஜமனோகரனும் ஏகமனதாகத் தெரிவு செய்யப்பட்டார்கள்.

## மேற்கோள்கள்

பகுப்பு:யாழ்ப்பாண மாவட்டப் பிரதேச சபைகள்
கருவால் மூக்கன்

**கருவால் மூக்கன்** ()  (**black-tailed godwit** (*Limosa limosa*) என்பது நீண்ட பெரிய கால்களும், நீண்ட அலகும் கொண்ட ஒரு பறவை ஆகும். இப்பறவைபற்றி 1758 இல் முதன்முதலில் கரோலஸ் லின்னேயசால் விவரிக்கப்பட்டது. இது இப்பறவை  *[[மூக்கன் (பறவை)|மூக்கன்]]* பேரினத்தைச் சேர்ந்த பறவை ஆகும். இவற்றில் மூன்று துணை இனங்கள் உள்ளன, இவை அனைத்தும் ஆரஞ்சு நிறத் தலை, கழுத்து, மார்பு, இனப்பெருக்க தோகை போன்றவை குளிர்காலத்தில் மந்தமான சாம்பல் பழுப்பு நிறத்தில் இருக்கும்,   மற்ற அனைத்து காலத்திலும் இதன் சிறகுகள் தனித்துவமான கருப்பு மற்றும் வெள்ளை நிறத்துடன் இருக்கும். புறாவை விட சற்று பெரிய அளவில் இருக்கும் இந்த வகைப் பறவை இருக்கும்

நியூசிலாந்து நாட்டைச் சேர்ந்த இந்த பறவையினம் புவியின் வடபகுதியான ஐரோப்பாவின் ஐசுலாந்தில் முட்டையிட்டு குஞ்சு பொரித்து வாழ்கின்றன. இவை ஆண்டுதோறும் குளிர்காலத்தில் வலசை போகின்றன. இந்தியத் துணைக்கண்டம், ஆத்திரேலியா, நியூசிலாந்து, மேற்கு ஐரோப்பா, மேற்கு ஆபிரிக்கா போன்ற பலதரப்பட்ட பகுதிகளில் (வடக்கு அரைக்கோளம்) கருவால் மூக்கன்கள் குளிர்காலத்தை கழிக்கின்றன. நெடுந்தொலைவு பறக்கும் இந்த வகைப் பறவைகளை தமிழகத்தில் கருவால் மூக்கன்கள் என்று அழைக்கிறோம். இந்த பறவையின் மூக்கு (அலகு) நீளமாக இருப்பதால் இவ்வாறு அழைக்கப்படுகிறது. தமிழகத்தில் கடற்கரையோரங்களில் பெரும்பாலும் அதிக அளவில் காணப்படும் இந்த பறவைகள் சில நேரங்களில் உட்பிரதேசங்களில் உள்ள நீர்நிலைகளுக்கும் வருகின்றன.
## மேற்கோள்கள்

பகுப்பு:பறவைகள்
பகுப்பு:ஐரோவாசியப் பறவைகள்
எம். எஸ். தோனி (திரைப்படம்)

**எம். எஸ். தோனி** (***M.S. Dhoni: The Untold Story*** ) என்பது  2016 ஆண்டு வெளியான ஓர் இந்திய, தன்வரலாற்று விளையாட்டுக் கதைத் திரைப்படம். இதை எழுதி இயக்கியவர் நீரஜ் பாண்டே. இப்படம் இந்திய தேசிய துடுப்பாட்ட அணியின் தலைவராக இருந்த மகாந்திரசிங் தோனியின் வாழ்க்கை வரலாறை அடிப்படையாகக் கொண்டு எடுக்கப்பட்டத் திரைப்பட்ம். இத்திரைப்படத்தின் முதன்மைப் பாத்திரமான தோனியாக சுஷாந்த் சிங் ராஜ்புத் நடித்துள்ளார் பிற பாத்திரங்களில் திஷா பட்டனி, கெய்ரா அத்வானி, அனுபம் கெர், பூமிகா சாவ்லா ஆகியோர் நடித்துள்ளனர். படத்தின் கதை  தோனியின் இளம் வயது வாழ்க்கையில் இருந்து துவங்கி, வாழ்க்கை நிகழ்வுகள் தொடர்ச்சியாக காட்டப்பட்டு, இறுதியாக துடுப்பாட்ட உலகினில் அவர் நட்சத்திர அந்தஸ்து பெறுவதில் முடிவடைகிறது.

இதுதொடர்பான  நொடர்பான யோசனை தோனியிடம் அவரது மேலாளர், அருண் பாண்டேவால், 2011 உலகக் கோப்பை துடுப்பாட்ட இறுதிப் போட்டிக்குப் பிறகு சொல்லப்பட்டது. தோனியின் சம்மதத்துடன் இரண்டு ஆண்டுகள் அதற்கான வேலைகள் தொடர்ந்தன. பின்னர் இயக்குநர்  நீரஜ் பாண்டே தனது பேபி திரைப்படத்தின் வேலை செய்து கொண்டிருந்த போது படம் குறித்து, அணுகினார்.*  *தோனியிடம் ஆலோசித்த, பாண்டே தோனியின் பின்னணி மற்றும் அவரது வாழ்க்கை நிகழ்வுகளை ஆராய்வதற்கு பலரை சந்தித்தார்.

இந்தப் படம் 2016 செப்டம்பர் 30 அன்று  பாக்ஸ் ஸ்டார் ஸ்டுடியோவால்  வெளிடப்பட்டது. இப்படம் 61 நாடுகளில் அப்போது வெளியிடப்பட்டது.  இப்படம் இந்தியில் வெளிவந்தது, மேலும் இப்படம் மொழிமாற்றாக தமிழ், தெலுங்கு, மராத்தி ஆகிய மொழிகளி்லில் தயாரிக்கப்பட்டது. எதிர்ப்புகள் வந்த காரணத்தினால் மராத்திய மொழிபெயர்ப்பு  இரத்து செய்யப்பட்டது. இப்படம் வணிகரீதியாக வெற்றிப்படமாக அமைந்தது. இப்படம் 2016 ஆண்டு வெளியான பாலிவுட் திரைப்படங்களில் அதிகபடியாக வசூலித்த படங்களில் ஐந்தாவது இடமாக  தொகை வசூலித்தது.

## கதைச்சுருக்கம்
தோனியின் தந்தை பான் சிங் (அனுபம் கெர்) பம்ப் ஆபரேட்டர் வேலையில், சிறிய அடுக்குமாடி குடியிருப்பில், அன்பான குழந்தைகள் என மகிழ்ச்சியாக  வாழ்ந்து வருகிறார். தன் மகன் தோனி நன்றாக படிக்க வேண்டும், தன்னைப் போல பம்ப் ஆபரேட்டர் வேலை பார்க்க கூடாது என விரும்புகிறார். தோனிக்கு விளையாட்டில் மிக விருப்பம். பள்ளியில் கால்பந்தாட்டத்தில் கோல் கீப்பிங்கில் நன்கு ஆடுவதைக் கண்ட, பார்த்த பள்ளி பயிற்சியாளர் பானர்ஜி தோனியை துடுப்பாட்டத்தில் விக்கெட் கீப்பிங் செய்யச் சொல்கிறார். அங்கிருந்து தோனியின் கிரிக்கெட் வாழ்க்கையும், படத்தின் கதையும் துவங்குகிறது.

துடுப்பாட்டம்  ஆட வந்த பிறகு, கூச் பீகார் டிராபி, துலீப் டிராஃபி என அடுத்தடுத்து பெரிய பெரிய போட்டிகளில் ஆடும் அளவுக்கு விரைவில் வளர்கிறார் தோனி. தோனி ஆட வந்தால் எதிரணி மிரள்வதும், பந்துகள் பறந்து தொலைவதும், ஆட்டத்தை பார்க்க பள்ளி மாணவர்கள் கூடுவதுமாக திரைக்கதை நகர்கிறது. ஒரு கட்டத்தில் இந்திய இரயில்வே அணிக்கு ஆட வாய்ப்பு கிடைக்கிறது இரயில்வேயில் வேலையும் கிடைக்கிறது. அப்பாவின் விருப்பத்துக்காக வேலைக்குச் செல்கிறார் தோனி. ஆனால்  வேலை அவருக்கு பிடிக்காமல் போக, வேலையை விட்டுவிடுகிறார். அதன் பின்னர் தோனி எப்படி இந்திய அணிக்குள் நுழைந்தார், தோனியின் முதல் காதல் என்ன ஆனது, சாக்ஷியை கரம் பிடித்தது எப்படி? அணித்தலைவராக தோனி என்னவெல்லாம் செய்தார் என்பது படத்தின் பிற்பகுதி கதை.

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்தியில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:2016 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
பிராமண அரச குலம்

**பிராமண அரச குலம்** (Brahmin dynasty) (கி பி 641–725), இந்து சமய  பிராமண அரச குல மன்னர்கள், இந்தியத் துணைக்கண்டத்தின் சிந்துப் பகுதியை மையமாகக் கொண்டு, தற்கால இந்தியா, பாக்கித்தான், ஆப்கானித்தான் மற்றும் ஈரான் நாட்டுப் பகுதிகளை கி பி  641 முதல் கி பி 725 முடிய ஆண்டனர். . 
  
சிந்து பிரதேசத்தில் பிராமண அரச குலத்தை நிறுவிய அலோரின் சாச் என்பவரின் வரலாற்றை கூறும் **சஜ்ஜா நாமா** எனும் வரலாற்று பதிவேடுகளின் மூலம் இந்த பிராமண அரச குலத்தைப் பற்றி அறிய முடிகிறது. இராய் வம்சத்தை வென்று இப்பகுதியை பிராமண அரச குல மன்னர்கள் ஆண்டனர்.  இவ்வரச குலத்தின் முக்கிய மன்னர்கள் அலோரின் சாச், சந்திரன் மற்றும் இராஜா தாகீர் ஆவர்.

## இதனையும் காண்க
* அலோரின் சாச்
* இராஜா தாகீர்
* பிராமண அரச குலங்கள்
* இராய் வம்சம்

## வெளி இணைப்புகள்
 
## மேற்கோள்கள்


பகுப்பு:இந்திய அரச மரபுகள்
பகுப்பு:பாக்கித்தான் வரலாறு
பகுப்பு:இந்திய வரலாறு
பகுப்பு:முன்னாள் முடியாட்சிகள்
பகுப்பு:ஆப்கானித்தானின் வரலாறு
பகுப்பு:பிராமண அரச மரபுகள்
பணக்காரப் பிள்ளை

**பணக்காரப் பிள்ளை** 1968ஆவது ஆண்டில் வெளியான ஓர் தமிழ்த் திரைப்படமாகும். ஜெயலலிதா, ரவிச்சந்திரன் ஆகியோர் முதன்மை வேடங்களில் நடித்த இப்படத்தில் நாகேஷ், எஸ். என். லட்சுமி, எம். என். நம்பியார் ஆகியோர் இதர துணை வேடங்களில் நடித்திருந்தனர். மகேந்திரன் எழுத்தில் உருவான இத்திரைப்படத்தில் ரவிசந்திரன் இரட்டை வேடங்களில் நடித்திருந்தார். இப்படத்தில் இடம்பெற்ற *மாணிக்க மகுடம்*  பாடல் சிறப்பான வரவேற்பு பெற்றது. இத்திரைப்படத்திற்கு எஸ். எம். சுப்பையா இசையமைத்திருந்தார்.

## நடிகர்கள்
* ஜெயலலிதா 
* ரவிச்சந்திரன் 
* நாகேஷ்
* மனோரமா
* வி. கே. ராமசாமி

## பாடல்கள்
இப்படத்தில் இடம்பெற்ற பாடல்களை கவிஞர் வாலி எழுதியிருந்தார்.
**மாணிக்க மகுடம்* - டி. எம். சௌந்தரராஜன், பி. சுசீலா
*எப்போது நாடகத்தை
*நமது அரசு

## மேற்கோள்கள்

பகுப்பு:1968 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். எம். சுப்பையா நாயுடு இசையமைத்த திரைப்படங்கள்
பகுப்பு:ஜெயலலிதா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
நடு இரவில் (திரைப்படம்)

**நடு இரவில்** 1970 இல் வெளியான ஓர் இந்தியத் தமிழ்த் திரைப்படமாகும். சுந்தரம் பாலச்சந்தர் இயக்கி நடித்த இத்திரைப்படத்தில் அவருடன் மேஜர் சுந்தர்ராஜன், பண்டரி பாய், சௌகார் ஜானகி ஆகியோர் முக்கிய வேடங்களில் நடித்திருந்தனர். வி. இலட்சுமணன் திரைக்கதையையும், பாலச்சந்தர் வசனத்தையும் எழுதியிருந்தனர். பாலச்சந்தர் இசையையும் அமைத்திருந்தார். இத்திரைப்படம் அகதா கிறிஸ்டி (Agatha Cristhe) எழுதிய அண்ட் தென் தேர் வேர் நான்'' (And Then There Were None) புதினத்தை அடிப்படையாகக் கொண்டு எடுக்கப்பட்டது.

## கதைச்சுருக்கம்
ஒரு செல்வந்தர் நலம் குன்றிய தன் மனைவியை நன்கு கவனித்து வருகிறார். அவருடைய மருத்துவ நண்பர் அவருக்கு ரத்த புற்று நோய் பீடித்துள்ளதாகவும் இருபது நாட்களில் அவருக்கு மரணம் நேரலாம் என்றும் கூறுகிறார். செல்வந்தர் அதிர்ச்சி அடைகிறார். அந்த மருத்துவர் உங்கள் உற்றார், உறவினர் சூழ சிறிது காலம் வாழுங்கள் என கூற அவ்வாறே நடத்துகிறார் செல்வந்தர். ஒன்றன் பின் ஒன்றாக பல கொலைகள் நடக்கின்றன.

இறுதியில் செல்வந்தரால் வாரிசாக அழைக்கப்பட்ட பெண் கொலையுற நேரும்போது செல்வந்தர் கொலையாளியை சுட்டுக் கொல்ல மர்மம் விலகுகிறது. யாரும் எதிர்பார்க்காத வகையில் புதிர் வெளிவர, கொலையாளி பற்றி தெரியவருகிறது.

செல்வந்தரும் மரணம் அடைகிறார்.

## நடிகர்கள்
* மேஜர் சுந்தரராஜன் - தயானந்தம்
* பண்டரி பாய் - பொன்னி (தயானந்தத்தின் மனைவி)
* சுந்தரம் பாலச்சந்தர் - டாக்டர் சரவணன்
* சௌகார் ஜானகி - ராகிணி
* சோ ராமசாமி - சர்வர் மோசு
* வி. கோபாலகிருஷ்ணன் - ரங்க ராஜன் (சோமநாதனின் மருமகன் / லீலாவின் கணவர்)
* வி. ஆர். திலகம் - லீலா (இரங்கராஜனின் மனைவி)
* எம். எசு. எசு. பாக்கியம் - நீலமேகத்தின் மனைவி
* இ. ஆர். சகாதேவன் - நீலமேகம்
* கே. விசயன் - அரவிந்தன் (வடிவாம்பாளின் மூத்த மகன்)
* வி. எசு. ராகவன் - சம்புலிங்கம் (தயானந்தத்தின் தம்பி / பார்வையற்றவர்)
* சதன் - கல்யாண் (அரவிந்தனின் தம்பி)
* கொட்டப்புளி ஜெயராமன் - ஜோசப் (தயானந்தத்தின் வீட்டு வேலைக்காரர்)
* மாலி என்கிற மகாலிங்கம் - மோகனாம்பாளின் மகன்
* எசு. என். இலட்சுமி - வடிவாம்பாள்  (தயானந்தத்தின் சகோதரி)
* சி.வி.வி. பந்தலு - சோமநாதன்
* கல்பனா - அனு ராதா (நீலமேகத்தின் மகள்)
* எசு. ஆர். ஜானகி - மோகனாம்பாள் (தயானந்தத்தின் சகோதரி)
* ராமானுசம் - மொட்டையன்
* சரோசா - பங்கசம் (மொட்டையனின் மகள்)

## பாடல்கள்

சுந்தரம் பாலச்சந்தர் இசையமைத்த இத்திரைப்படத்தில் இடம்பெற்ற பாடல்களை வி. இலட்சுமணன் எழுதியிருந்தார்.

## மேற்கோள்கள்

## வெளி இணைப்புகள்
* 

பகுப்பு:1970 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பகுப்பு:சௌகார் ஜானகி நடித்த திரைப்படங்கள்
மினா கேந்த்

அல்ரிகா வில்ஹெல்மினா ஜான்சன் எனும் இயற்பெயரை கொண்ட மினா கேந்த், கடந்த 1844ஆம் ஆண்டு மார்ச் 19ஆம் தேதி பின்லாந்தில் உள்ள டாம்பியர் நகரில் பிறந்தார். ஐரோப்பாவில் மிகப்பெரிய சமூக மாற்றம் உண்டான காலகட்டத்தில் பெண்களின் உரிமைக்காக சர்ச்சைகளையும் தாண்டி தீவிரமாக போராடியவர் மினா கேந்த். இவரது பிறந்தநாளை பின்லாந்து சமூக சமத்துவ நாளாக கொண்டாடி வருகிறது. இவர் உலகின் முதல் பெண் பத்திரிக்கையாளர் என்ற பெருமைக்குரியவர்.

பகுப்பு:1844 பிறப்புகள்
பகுப்பு:1897 இறப்புகள்

## மேற்கோள்கள்
*
நிக்கோலாய் சக்கூரா

**நிக்கோலாய் இவானொவிச் சக்கூரா** (*Nikolai Ivanovich Shakura*, ; பிறப்பு: அக்டோபர் 7, 1945, பேலோருசு ஒன்றியம்) ஓர் உருசிய வானியற்பியலாளர் ஆவார். இவர் மாசுக்கோ பல்கலைக்கழக சுடென்பர்கு வானியல் நிறுவனத்தின் சார்பியல்சார் வானியற்பியல் துறைத்தலைவர் ஆவார். இவரும் இரசீது சுன்யயேவும் அகந்திரள்வட்டு கோட்பாட்டையும் எக்சு-கதிர் இரும விண்மீன்கள் கோட்பாட்டையும் உருவாக்கிப் பெயர்பெற்றவர்கள். இவர் குறிப்பாகச் செந்தர அகந்திரள்கோட்பாட்டை உருவாக்கியதற்காகப் புகழ் ஈட்டியவர்.

## மேற்கோள்கள்

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:உருசிய வானியலாளர்கள்
பகுப்பு:உருசிய இயற்பியலாளர்கள்
பகுப்பு:உருசிய வானியற்பியலாளர்கள்
ஆனைப்பிரண்டை

**ஆனைப்பிரண்டை** (*RHAPHIDOPHORA PERTUSA*) அராசிசு (Araceae) என்ற தாவரக்குடும்பத்தைச் சார்ந்த ஆப்பிரிக்காவின் கிழக்கே காணப்படும் வெப்ப மண்டலப்பகுதி இனம் ஆகும். மேலும் இவை மேலேசியா, ஆஸ்திரலேசியா போன்ற பகுதிளிலும் காணப்படுகின்றது. இவற்றுள் 100 இனங்கள் இருப்பதாகக் கணக்கிடப்பட்டுள்ளது.

ஒரு பசுமை நிலத்தாவரமான இது ஒரு பேரினத்தாவரம் ஆகும். இத் தாவரத்தில் பூக்களின் அல்லி புல்லி இதழ்கள் பிரிக்க முடியாதவண்ணம் இருபால்சேர்க்கையாக உள்ளன. பூக்கும் நிலைக்கிகுப் பின்னர் மொட்டுக்கள் உதிர்ந்து விடுகின்றன. இப்பூவில் இரண்டு கருப்பையும், எட்டு சூல்விந்துகளும் நஞ்சுக்கொடிச் சுவற்றின் மேல் ஒடிக்கொண்டு அமைந்துள்ளன. இதன் காய் நீளமாகவும், இதல் தோல்பகுதி மிருதுவாகவும் இருப்பதால் முற்றிய காய் வெயில் பட்டவுடன் உடைந்து வட்ட வடிவ விதை வெளியேறுகிறது. 

## விளக்கம்
இத் தாவரம் ஒரு மேலொட்டி தாவரமாக இருப்பதால் விதையில் மூலமும் வளரும், அல்லது இத்தாவரத்தின் மேல் புதிதாக வளரும் கிளைகளை மண்ணில் வைத்தாலும் வளரும் தன்மையைக் கொண்டுள்ளது. நீர் நிலைகளில் வேகமாக வளரும் தன்மையைக்கொண்டு உள்ளது. இதன் தாவரத்தோல் நார் தோல் மெல்லியதாவும், சிறிய கிளைகளைக் கொண்டதாவும், கீழ் பகுதி மிகவும் உறுதியான செல்லைக் கொண்டதாகவும் இருக்கிறது. இவற்ரின் இலையின் மேல் பல கோடுகள் கொண்டவையாக காணப்படுகின்றன. இதன் இலைக்காம்பு தண்டிலிருந்து வளைந்து காணப்படுகிறது. ஒரு பகுதியில் தோன்றும் இலை நரம்புகள் கடேசி வரையிலும் காணப்படுகிறது. இதன் இலைப்பகுதி தொடர் அடுக்காக அமைந்துள்ளது. 

## ரசாயன சாஸ்திரம்
இதன் இலைச் சாறு மலேரியா நோயை எதிர்க்கும் குணம் கொண்டதாக உள்ளது.

## வகைபிரித்தல்
இத்தாவரம் வரிசைமுறை தரவுகளின் ஆய்வின்படி இதன் பசுங்கனிகத்தின் டி. என். ஏ. வகைபிரித்தலில் மேலும் இவை இரண்டு வகையைக்கொண்டுள்ளது.  

## அடிக்குறிப்புகள்

## குறிப்புகள்
*
*
*
*
*
*

## வெளி இணைப்புகள்
*http://apps.kew.org/wcsp/home.do was used for this information
*more information can be found on: http://scratchpad.cate-araceae.org/   and  http://www.cate-araceae.org/

பகுப்பு:மேலொட்டிகள்
நாதியா சுகாம்சுகா

**நாதியா சகாம்சுகா** *(Nadia Zakamska)* ஓர் உருசிய-அமெரிக்க வானியலாளர் ஆவார். இவர் ஜான் ஆப்கின்சு பல்கலைக்கழகத்தில் பேராசிரியராகப் பணிபுரிகிறார்.

## இளமையும் கல்வியும்
இவர் மாஸ்கோ இயற்பியல் தொழில்நுட்ப நிறுவனத்தில் இளவல் பட்டமும் 2001 இல் கோட்பாட்டு இயற்பியலில் முதுவர் பட்டமும் பெற்றார். பின்னர் இவர் முனைவர் பட்ட ஆய்வுக்குப் பிரின்சுடன் பல்கலைக்கழகத்தில் சேர்ந்து அங்கு 2005 இல் முனவர் பட்டம் ஈட்டினார்.

## வாழ்க்கைப் பணியும் ஆராய்ச்சியும்
இவர் வகை இரண்டு குவேசார்களின் பன்முக அலைநீளங்களைப் பற்றி ஆய்வு செய்கிறார். மேலும் இவர் மீப்பொருண்மைக் கருந்துளைகளைப் பற்றியும் பால்வெளி உருவாக்கத்தின் அவற்றின் பாத்திரம் பற்ரியும் ஆய்வு மேற்கொண்டுவருகிறார். மேலும் இவர் புறவெளிக் கோள்கள் பற்றியும் புறவெளிப் பால்வெளி வானியலிலும் பற்றியும் ஆய்வு செய்கிறார்.

## தகைமைகளும் விருதுகளும்
சகாம்சுகா சுலோவான் ஆய்வுறுப்பினர். இவர் 2014 இல் அமெரிக்க வானியல் கழகத்தின் நியூட்டன் இலாசி பியர்சு பரிசைப் பெற்றார். இது நோக்கீட்டு வானியலில் குறைந்தது ஐந்தாண்டுகள் தொடர்ஆராய்ச்சிப்பணி புரிந்தவருக்குத் தரப்படுகிறது.

## வெளியீடுகள்
* Zakamska, Nadia L.; Hamann, Fred; Pâris, Isabelle; Brandt, W. N.; Greene, Jenny E.; Strauss, Michael A.; Villforth, Carolin; Wylezalek, Dominika; Alexandroff, Rachael M. (2016-07-01). "Discovery of extreme &#x5B;O iii&#x5D;λ5007 Å outflows in high-redshift red quasars". *Monthly Notices of the Royal Astronomical Society* **459** (3): 3144–3160. doi:10.1093/mnras/stw718. ISSN&nbsp;0035-8711.
* Zakamska, Nadia L.; Lampayan, Kelly; Petric, Andreea; Dicken, Daniel; Greene, Jenny E.; Heckman, Timothy M.; Hickox, Ryan C.; Ho, Luis C.; Krolik, Julian H. (2016-02-01). "Star formation in quasar hosts and the origin of radio emission in radio-quiet quasars". *Monthly Notices of the Royal Astronomical Society* **455** (4): 4191–4211. doi:10.1093/mnras/stv2571. ISSN&nbsp;0035-8711.

## மேற்கோள்கள்

பகுப்பு:உருசிய அறிவியலாளர்கள்
பகுப்பு:உருசியப் பெண் அறிவியலாளர்கள்
பகுப்பு:உருசிய வானியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:பிறப்பாண்டு தெரியாது
ஊர்காவற்றுறை பிரதேச சபை

**ஊர்காவற்றுறை பிரதேச சபை** (*Kayts Divisional Council*) இலங்கையின் யாழ்ப்பாண மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். ஊர்காவற்றுறை பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இது இரண்டு தீவுகளை முழுமையாகவும் ஒரு தீவைப் பகுதியாகவும் உள்ளடக்கியிருப்பதால் பெரும்பாலும் இது கடலினால் சூழப்பட்டுள்ளது. கிழக்கில் மட்டும் வேலணைப் பிரதேச சபையுடன் பொது எல்லையைக் கொண்டுள்ளது. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, ஊர்காவற்றுறை பிரதேச சபைக்கு 8 உறுப்பினர்கள் வட்டாரங்களில் இருந்து நேரடியாகவும், 5 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 13 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள ஊர்காவற்றுறை பிரதேச சபையின் ஆளுகைப் பிரதேசம் 8 வட்டாரங்களாகப் பிரிக்கப்பட்டுள்ளது. ஊர்காவற்றுறை பிரதேச சபையின் கீழ் ஊர்காவற்றுறை பிரதேச செயலாளர் பிரிவின் நிருவாக எல்லைகள் உள்ளடங்குகின்றன.

## தேர்தல் முடிவுகள்
### 1998 உள்ளூராட்சித் தேர்தல்
29 சனவரி 1998 இல் இடம்பெற்ற உள்ளூராட்சித் தேர்தல் முடிவுகள்:

### 2011 உள்ளூராட்சித் தேர்தல்
22 யூலை 2011 இல் இடம்பெற்ற உள்ளூராட்சித் தேர்தல் முடிவுகள்:

### 2018 உள்ளூராட்சித் தேர்தல்கள்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 8 உறுப்பினர்கள் வட்டாரங்களில் இருந்து நேரடியாகவும், 5 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 13 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2018 தேர்தலில் ஊர்காவற்றுறை பிரதேச சபையின் தலைவராக மருதையினார் ஜெயகாந்தன் (ஊர்காவற்துறை, ஈழ மக்கள் ஜனநாயகக் கட்சி), துணைத் தலைவராக குணசீலன் கிளாரன்சு (கரம்பன், ஈழ மக்கள் ஜனநாயகக் கட்சி) ஆகியோர் தெரிவு செய்யப்பட்டனர்.

### 2025 உள்ளாட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 8 உறுப்பினர்கள் வட்டாரங்களில் இருந்து நேரடியாகவும், 5 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 13 உறுப்பினர்கள் தேர்ந்தெடுக்கப்பட்டனர்.

2025 தேர்தலில் ஊர்காவற்துறை பிரதேச சபையின் தலைவராக அன்னலிங்கம் அன்னராசா (அகில இலங்கைத் தமிழ்க் காங்கிரசு), துணைத் தலைவராக செபஸ்தியாம்பிள்ளை லெனின் ரஞ்சித், (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:யாழ்ப்பாண மாவட்டப் பிரதேச சபைகள்
இலிதியா சேரசுகாயா

**இலிதியா சேரசுகாயா** *(Lidiya Tseraskaya)* (Russian: Лидия Петровна Цераская) (1855 - 1931)ஓர் உருசிய சோவியத் வானியலாளர் ஆவார்.

இவர் அசுத்ரகானில் பிறந்து பீட்டர்சுபர்கு ஆசிரியர் நிறுவனத்தில் பட்டம் பெற்றார். இவர் மாஸ்கோ வான்காணகத்தில் பணிபுரிந்தார். இவர் 219 மாறும் விண்மீன்களைக் கண்டுபிடித்தார். அவற்றில் 1905 இல் கண்டுபிடித்த ஆர் வி தவுரி மாறும் விண்மீன் அதன் தனித்தன்மைக்காக பெயர்பெற்றது. வெள்ளியின் மொத்தல் குழிப்பள்ளம் சேரசுகாயா இவரது நினைவாகப் பெயர் இடப்பட்டுள்ளது.

இவர் மாஸ்கோ பல்கலைக்கழகத்தில் வானியல் பேராசிரியராக விளங்கிய விதோல்டு சேரசுகியை மணந்தார்.  இவரது ஆய்வுக் கட்டுரைகள் "வி (W). சேரசுகி" எனும் பெயரில் வெளியிடப்பட்டன.

## குறிப்புகள்

* https://books.google.com/books?id=t-BF1CHkc50C&pg=PA1152&lpg=PA1152&dq=Lidiya+Tseraskaya,+Soviet+astronomer+%281855%E2%80%931931%29.&source=bl&ots=mf7bkZLsv2&sig=u3rNbI3WIgWkbMLOYMWKTyVUs1c&hl=sv&sa=X&ei=uHLoUI6nGsb14QSOzYGYAw&ved=0CGEQ6AEwBg#v=onepage&q=Lidiya%20Tseraskaya%2C%20Soviet%20astronomer%20%281855%E2%80%931931%29.&f=false

பகுப்பு:1855 பிறப்புகள்
பகுப்பு:1931 இறப்புகள்
பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
பகுப்பு:உருசிய அறிவியலாளர்கள்
பகுப்பு:உருசியப் பெண் அறிவியலாளர்கள்
பகுப்பு:பெண் வானியலாளர்கள்
சொடுக்கொலி இயக்கம் (சுடுகலன்)

**சொடுக்கொலி இயக்கம்** (ஆங்கிலம்: snaplock, *ஸ்னாப்லாக்*) என்பது துப்பாக்கியை வெடிக்கச் செய்யும் ஒரு இயங்குமுறை ஆகும். இத்தகைய இயங்குமுறையில் இயங்கும் துப்பாக்கிகளை, **சொடுக்கியக்கி** என்பர்.

சுருள்வில்லால் ஆற்றல்பெறும் சுத்தியல், கடினமூட்டப்பட்ட எஃகின் மேல், ஒரு தீக்கல்லை அடிக்கும்போது;  உண்டாகும் தீப்பொறியைக் கொண்டு, (வழக்கமாக வாய்குண்டேற்றப்படும்) ஒரு சொடுக்கியக்க ஆயுதத்தின் உந்துபொருள் பற்றவைக்கப்படும். இந்தவகையில், சொடிக்கியக்கியும் சொடுக்குஞ்சேவலும் (சிலசமயங்களில் சொடுக்கியக்கத்தைவிட மேம்பட்டது என்று வகைப்படுத்த பட்டது) ஒரே மாதிரி தான். பிற்காலத்தில் தீக்கல்லியக்கி வந்தது. 

எல்லா சொடுக்கியக்கிகளிலும், சுத்தியல் எனப்படும் ஒரு வளைந்த நெம்புகோலின் முனையில் உள்ள பற்றுக்கருவியில்  தீக்கல் இருக்கும். துப்பாக்கி "இழுக்கப்பட்டு" இருக்கும் போது, சுருள்வில்லின் அழுத்தத்திற்கு எதிராக, விசை இயக்கத்தின் அங்கமான பிடிப்பானால், சுத்தியல் பின்னால் இழுத்துப்பிடித்து வைக்கப்பட்டிருக்கும். விசை இழுக்கப்படுகையில், பிடிப்பானும், சுருள்வில்லும் விடுவிக்கப்பட்டு, சுத்தியல் அதிவேகமாக முன்னால் நகரும். தீக்கல், ஒரு கடினமூட்டப்பட்ட எஃகினால் ஆன வளைந்த தகட்டின்மீது அடிக்கும். எஃகின் மீதான இந்த மோதலால், தீப்பொறிகளை உண்டாகி, கிண்ணியில் இருக்கும் எரியூட்டும் துகள்களில் விழும். பற்றவைக்கப்பட்ட எரியூட்டியின் தீயானது, குழலின் பிற்பகுதியிலுள்ள சிறு துளை வழியாக, சுடும் அறைக்குள் இருக்கும் முதன்மை வெடிபொருளை பற்றவைக்கும். 

**சொடுக்கியக்கியில்** சுடுவதற்கு முன்பாக, மூடியிடப் பட்டிருக்கும் கிண்ணியை, **சுடுநரால் திறக்கப்படவேண்டும்**. 

விசையை இழுத்தவுடன் **தானாகவே கிண்ணிமூடி திறந்துக்கொள்ளும்** இயக்கமுறை தான் **சொடுக்குஞ்சேவல்** ஆகும் 

## பயன்பாட்டில் இருந்த காலம்
1540-களின் பிற்பகுதியில், சொடுக்கியக்கிகள் தென் ஜெர்மனியில் முதலில் தோன்றியதாக கருதப்படுகிறது. இது விலை மலிவாகவும், உற்பத்தி செய்ய எளிதாகவும் இருந்தது. திரி-இயக்கத்திற்கு பின்வந்த ஆயுதங்களை போலவே, இதையும் முன்கூட்டியே சுட ஆயத்தப்படுத்தி வைத்துக் கொள்ள முடியும். ஸ்கேன்டினேவியா மற்றும் ரஷ்யாவின் நவீன காலங்கள் வரை, இது பயன்பாட்டில் இருந்தது. ஆனால், 1640-வாக்கிலேயே இது வழக்கொழிந்து போனது.

## மேலும் பார்க்க
* மூடியடி இயக்கம்
* சுடுகலன்
* தீக்கல்லியக்கி
* கைபீரங்கி 
* திரி இயக்கம்
* தட்டும் மூடி
* சொடுக்குஞ்சேவல் 
* சக்கர இயக்கம் 

## மேற்கோள்கள்

## புற இணைப்புகள்
* Original snaplock pistol
* Magnus Wiberg - Snaplock maker 
* The Rifle Shoppe -Reproduction Snaplock parts 
பகுப்பு:முற்கால சுடுகலன்கள்
பகுப்பு:சுடுகலன் இயக்கங்கள்
தமாரா சிமிர்னோவா

**தமாரா மிகாயிலோவ்னா சிமிர்னோவா** (*Tamara Mikhaylovna Smirnova*, ; 1935 – 2001) ஓர் உருசிய வானையலாளர் ஆவார். இவர் சிறு கோள்களையும் வால்வெள்ளிகளையும் கண்டுபிடித்தார்.

இவர் 1966 இல் இருந்து 1988 சரை புனித பீட்டர்சுபர்கு கோட்பாட்டு வானியல் நிறுவனத்தில் பணிபுரிந்தார். இவர் 1966 முதல் 1984 வரை 135 சிறுகோள்களைக் கண்டுபிடித்த்தாகச் சிறுகோள் மையம் அறிவித்துள்ளது. இவர் நிகோலாய் சுதெபனோவிச் செர்னிக்குடன் இணைந்து 74பி/சுமிர்னோவா-செர்னிக் வால்வெள்ளியைக் கண்டுபிடித்தார்.

முதன்மைப்பட்டை குறுங்கோள் 5540 சுமிர்னோவா இவரால் 1971 இல் கண்டுபிடிக்கப்பட்டது. இது  *கோட்பாட்டு வானியல் நிறுவனம்* பரிந்துரையின் பேரில் இவரது நினைவாகப் பெயர் இடப்பட்ட்து. பெயரீட்டு குறிப்பு 1995 மார்ச்சு 17 இல் வெளியிடப்பட்டது. ().

## கண்டுபிடித்த சிறுகோள்களின் பட்டியல்

## மேற்கோள்கள்
 

பகுப்பு:1935 பிறப்புகள்
பகுப்பு:2001 இறப்புகள்
பகுப்பு:குறுங்கோள் கண்டுபிடிப்பாளர்கள்
பகுப்பு:வால்வெள்ளி கண்டுபிடிப்பாளர்கள்
பகுப்பு:உருசிய வானியலாளர்கள்
பகுப்பு:உருசியப் பெண் அறிவியலாளர்கள்
பகுப்பு:சோவியத் வானியலாளர்கள்
பகுப்பு:பெண் வானியலாளர்கள்
ஆடுதுறை - 37 (நெல்)

**ஏ டி டீ 37** (*ADT 37*) என்பது; 1989 ஆம் ஆண்டு அறிமுகப்படுத்தப்பட்ட, அதிகளவில் சாகுபடி செய்யப்படும் குறுகியக் கால நெல் வகையாகும். 105 நாட்களில் அறுவடைக்கு வரக்கூடிய இந்த நெல் இரகம், பி ஜி 280-12 (*BG 280-12*) என்ற நெல் இரகத்தையும், பி டீ பி 33 (*PTB 33*) என்ற நெல் இரகத்தையும் இயற்கை முறையில் இணைச் சேர்த்து உருவாக்கப்பட்ட நெல் வகையாகும்.

## சான்றுகள்

## புற இணைப்புகள்
* ஏ டி டீ - 37 நெல் விளைச்சல் படிமம்

பகுப்பு:நெல் வகைகள்
ஆடுதுறை - 38 (நெல்)

**ஏ டி டீ 38** (*ADT 38*) என்பது; 1989 ஆம் ஆண்டு அறிமுகப்படுத்தப்பட்ட மத்தியக் கால நெல் வகையாகும். 130 - 135 நாட்களில் அறுவடைக்கு வரக்கூடிய இந்த நெல் இரகம், ஐ ஆர் - 1529 - 680 - 3 - 2 (*IR-1529-680-3-2*) என்ற நெல் இரகத்தையும், ஐ ஆர் - 443252 - 6 - 4 (*IR-443252-6-4*) என்ற நெல் இரகத்தையும் இயற்கை முறையில் இணைச் சேர்த்து உருவாக்கப்பட்ட நெல் வகையாகும்.

## சான்றுகள்

## புற இணைப்புகள்
* ஏ டி டீ - 38 நெல் விளைச்சல் படிமம்

பகுப்பு:நெல் வகைகள்
தேவக இராச்சியம்

**தேவக இராச்சியம்** (Davaka kingdom) இந்தியத் துணைக்கண்டத்தின் தற்கால மத்திய அசாம் பகுதியில் விளங்கியது. 
சமுத்திரகுப்தரின் அலகாபாத் தூண்களில் பொறிக்கப்பட்ட கல்வெட்டு குறிப்புகள் மூலம், குப்தப் பேரரசின் ஐந்து எல்லை நாடுகளில் ஒன்றாக, பரத கண்டத்தின் கிழக்குப் பகுதியில் பிராமணர்கள் ஆண்ட தேவக இராச்சியம் இருந்தது என அறியப்படுகிறது. தற்கால இந்திய மாநிலமான  அசாமின் நகாமோ மாவட்டம், தேவக இராச்சியத்துடன் தொடர்புறுத்தி வரலாற்று ஆய்வாளரான  *என். கே பட்டாசாலி*  குறிப்பிடுகிறார்.  

## வரலாறு
கி பி நான்காம் நூற்றாண்டில்  காமரூப பேரரசின் மேற்கு எல்லை நாடாக தேவக இராச்சியம் இருந்ததாக,  சமுத்திரகுப்தரின் அலகாபாத் தூண்களில் பொறிக்கப்பட்ட கல்வெட்டு குறிப்புகள் மூலம் அறிய முடிகிறது. 
 
கி பி ஆறாம் அல்லது ஏழாம் நூற்றாண்டில் தேவக இராச்சியம் காமரூபப் பேரரசில் இணைக்கப்பட்டதாக  *கணக் லால் பருவா*  (1933) போன்ற வரலாற்று அறிஞர்கள் கருதுகிறார்கள். 
*பி. என். புரி*    (1968) மற்றும்  *பி. சி. சௌத்திரி*  (1959) போன்ற வரலாற்றாளர்கள் ஐந்தாம் நூற்றாண்டின் முதற்பகுதியில், தேவக இராச்சியத்தின் மன்னர் கல்யாண வர்மன் (422-446) காலத்தில் காமரூபப் பேரரசில் உள்வாங்கப்பட்டதாக கருதுகிறார்கள். 

## இதனையும் காண்க
* பிராமண அரச குலங்களினதும் அரசுகளினதும் பட்டியல்

## மேற்கோள்கள்

## ஆதார நூற்பட்டியல்

*
*
*

பகுப்பு:இந்திய அரச மரபுகள்
பகுப்பு:அசாம் வரலாறு
பகுப்பு:பிராமண அரச மரபுகள்
பரிவிராஜக வம்சம்

**பரிவிராஜக வம்சம்** (Parivrājaka dynasty) பரத கண்டத்தின் தற்கால மத்தியப் பிரதேசத்தின் காட்டுப் பகுதிகளை, கி பி ஐந்து முதல் ஆறாம் நூற்றாண்டு முடிய   ஆண்ட பிராமண அரச குலமாகும். பரிவிராஜக வம்ச மன்னர்கள் குப்தப் பேரரசில்  குறுநில மன்னர்களாக விளங்கியவர்கள். 

கி பி 475 முதல் கி பி 518 முடிய இப்பகுதியை ஆண்ட பரிவிராஜக வம்சத்தின் இறுதி இரண்டு மன்னர்களான  *ஹஸ்தின்*  மற்றும்  *சம்க்சோபன்*  பெயர்கள் சமுத்திர குப்தரின் அலகாபாத் தூண் கல்வெட்டுகளில் குறிக்கப்பட்டுள்ளது.  

## பெயர்க் காரணம்
பரிவிராஜக எனும் சமசுகிருத சொல்லிற்கு துறவிகள் எனப்படும். பாரத்துவாசர் முனிவரின் கோத்திரத்தில் தோன்றிய இவ்வம்சத்தினரின் சில முன்னோர்கள் துறவிகளாக இருந்திருக்கலாம் எனக் கருதப்படுகிறது.  

## பரிவிராஜக வம்ச ஆட்சியாளர்கள்
பரிவிராஜக வம்சத்தின் ஆட்சியாளர்கள் பின்வருமாறு::

* சுசர்மன் 
* தேவாத்தியன் 
* பிரபஞ்சனன் 
* தாமோதரன்
* ஹஸ்தின் கி பி  475-517
* சம்க்சோபன் கி பி  518-528 

## இதனையும் காண்க
* பிராமண அரச குலங்கள்

## மேற்கோள்கள்

## ஆதார நூற்பட்டியல்
* 
* 
* 

## வெளி இணைப்புகள்
* Siddham - the South Asia Inscriptions Database: Hastin and Samkshobha
* Parivrаjaka inscriptions by D.N Lielukhine, Oriental Institute

பகுப்பு:மத்தியப் பிரதேச வரலாறு

பகுப்பு:பிராமண அரச மரபுகள்
முருகதாஸ் (நடிகர்)

**ஆடுகளம் முருகதாஸ்** என்றறியப்படும் **முருகதாஸ்** ஓர் இந்தியத் திரைப்பட நடிகர் ஆவார். தமிழ்த் திரைப்படங்களில் நடித்து வருகிறார். வெற்றிமாறன் இயக்கத்தில் 2011 ஆவது ஆண்டில் வெளியான ஆடுகளம் திரைப்படத்தில் நடிகர் தனுசின் நண்பராக நடித்திருந்தார். இத்திரைப்படத்தின் மூலமாக புகழ்பெற்றமையால் ஆடுகளம் முருகதாஸ் என்று பரவலாக அறியப்படுகிறார்.

## திரை வாழ்க்கை
நடிகர் விஜய் நடிப்பில் 2004 ஆவது வெளியான கில்லி திரைப்படத்தில் முதன்முதலாக அறிமுகம் ஆனார். கபடி அணியில் ஒருவராக சில காட்சிகளில் நடித்திருந்தார். இருப்பினும் வெற்றிமாறனின் ஆடுகளம் திரைப்படத்தின் மூலமாகவே அனைவராலும் அறியப்பட்டார். மௌனகுரு திரைப்படத்தில் மனநிலை பாதிக்கப்பட்டவராக நடித்த கதாபாத்திரம் அனைவராலும் பாராட்டப்பட்டது. "அற்புதமான குணச்சித்திர நடிகர்" என தி இந்து பாராட்டியது. 2012 ஆவது ஆண்டில் தடையறத் தாக்க, முகமூடி திரைப்படங்களில் நடித்திருந்தார்.

2013 ஆவது ஆண்டில், சசிகுமார் நடிப்பில் வெளியான குட்டிப் புலி திரைப்படத்தில் சசிகுமாரின் நண்பராகவும், தகராறு திரைப்படத்தில் நான்கு முக்கிய கதாபாத்திரங்களில் ஒருவராகவும், கண் பேசும் வார்த்தைகள் திரைப்படத்தில் நகைச்சுவை நடிகராகவும் நடித்திருந்தார். பாலமித்ரன் இயக்கும் *கள்வர்கள்* திரைப்படத்தில் முதல்முறையாக கதாநாயகனாக நடிக்கிறார்.

## நடித்த திரைப்படங்கள்

## மேற்கோள்கள்

## வெளியிணைப்புகள்
* 

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
ஆக்கூர்

**ஆக்கூர்** (*Akkur*) இந்திய மாநிலமான தமிழ்நாட்டின் மயிலாடுதுறை மாவட்டத்தில் உள்ள வரலாற்றுச் சிறப்புமிக்க ஊராகும். இவ்வூர் மயிலாடுதுறை - ஆக்கூர் முக்கூட்டு மாநில நெடுஞ்சாலை எண் - 280-இல் அமைந்துள்ளது. இங்கிருக்கும் சிவன் கோவில் 1,500 ஆண்டுகள் பழமையானது. திருக்கடவூர் கோவில் கல்வெட்டுகளில் "ஜெயங்கொண்ட சோழ வளநாட்டு ஆக்கூர் நாட்டு திருக்கடவூர் " என்று குறிப்பிடப்பட்டுள்ளதை வைத்து இவ்வூரின் பழைமையையும் பெருமையையும் அறியலாம். இவ்வூரில் உள்ள தான்தோன்றீஸ்வரர் திருக்கோவில் யானை ஏற முடியா வண்ணம் உயரமாகவும் படிகள் செங்குத்தாகவும் அமைக்கப்பட்டுள்ளன (மாடக்கோவில்).  இக்கோவில் மூன்றாம் குலோத்துங்கச் சோழனால் கட்டப்பட்டது. இவ்வூரின் பள்ளிவாசல் தமிழ்நாட்டிலேயே இரண்டாவது பெரிய பள்ளிவாசல் ஆகும். மேலும் தமிழ்நாட்டிலேயே முதல் முறையாக அரபி மொழி கற்பிக்கப்பட்ட பள்ளியும் இங்குதான் உள்ளது (துவக்க காலத்தில் சமரச சன்மார்க்கப் பள்ளியாகவும், தற்போது ஓரியண்டல் என்றும் அறியப்படுகிறது).

## மேற்கோள்கள்

பகுப்பு:மயிலாடுதுறை மாவட்டத்திலுள்ள கிராமங்கள்
பன்னாட்டு வன நாள்

**பன்னாட்டு வன நாள்** (*International Day of Forests*) எனப்படும் இந்நாள், ஒவ்வொரு ஆண்டும் மார்ச் 21 இல் சர்வதேசம் முழுவதும் அனுசரிக்கப்படுகிறது. 2012, நவம்பர் 28 இல் ஐக்கிய நாடுகள் பொதுச் சபையின் தீர்மானம் மூலம் நிறுவப்பட்ட இந்நாளை, பல நாடுகள் பல்வேறு நிகழ்வுகளால் கொண்டாடியும், விழிப்புணர்வு ஏற்படுத்தியும் வருகிறது.

## சான்றுகள்

பகுப்பு:மார்ச் சிறப்பு நாட்கள்
பகுப்பு:சுற்றுச்சூழல் விழிப்புணர்வு நாட்கள்
உலகக் கவிதை நாள்

**உலகக் கவிதை நாள்** (*World Poetry Day*) என்பது ஆண்டுதோறும் மார்ச் 21 இல் கடைப்பிடிக்கப்பட்டு வருகிறது. இது, உலகம் முழுவதும் கவிதை வாசிக்கவும், எழுதவும், வெளியிடவும் மற்றும் போதனை செய்யவும், ஊக்குவிக்கும் பொருட்டு யுனெஸ்கோ எனும் ஐக்கிய பண்பாட்டு நிறுவனத்தால் 1999 ஆம் ஆண்டு அறிவிக்கப்பட்டது.

 
## சான்றுகள்

பகுப்பு:மார்ச் சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
சர்வதேச தடுத்து வைக்கப்பட்ட, காணாமற்போன பணியாளர்களுடன் கூட்டு ஒருமைப்பாடு நாள்

**தடுத்து வைக்கப்பட்ட, காணாமற்போன பணியாளர்களுடன் கூட்டு ஒருமைப்பாட்டுக்கான பன்னாட்டு நாள்** (*International Day of Solidarity with Detained and Missing Staff Members*) என்பது ஐக்கிய நாடுகளினா ஒவ்வோர் ஆண்டும் மார்ச் 25 கடைப்பிடிக்கப்படும் நாளாகும்.  

ஐக்கிய நாடுகளின் அதிகாரிகள் பலர் சட்ட விரோதமாக கடத்தப்பட்டுள்ளனர். முன்னாள் பத்திரிகையாளர் அலெக் கோலெட் (Alec Collett) பாலஸ்தீன முகாம் அருகில் சேவைபுரிந்து கொண்டிருக்கும்போது 1985ஆம் ஆண்டில் துப்பாக்கி முனையில் கடத்தப்பட்டார். அவரது உடல் 2009ஆம் ஆண்டில் லெபனானில் பேக்கா பள்ளத்தாக்குப் பகுதியில் கண்டெடுக்கப்பட்டது. இதனை நினைவு கொள்ளவே ஒவ்வொரு ஆண்டும் மார்ச் 25 அன்று இந்நாள் கடைப்பிடிக்கப்படுகிறது.

## மேற்கோள்கள்

பகுப்பு:ஐக்கிய நாடுகளின் சிறப்பு நாட்கள்
பகுப்பு:மார்ச் சிறப்பு நாட்கள்
இனப்பாகுபாட்டை நீக்குவதற்கான பன்னாட்டு நாள்

**இனப்பாகுபாட்டை நீக்குவதற்கான பன்னாட்டு நாள்** (*International Day for the Elimination of Racial Discrimination*) ஆண்டுதோறும் மார்ச் 21 இல் கடைபிடிக்கப்படுகின்றது. 1960 ஆம் ஆண்டு மார்ச் 21 ஆம் நாளில்  தென்னாப்பிரிக்காவின் ஷாடெங்கிலுள்ள ஷார்ப்வில் நகர்ப்புறத்தில் நிகழ்ந்த, இனவொதுக்கலுக்கு எதிரான அமைதிப்பேரணியின்போது அந்நாட்டுக் காவல்துறையினரால் 69 பேர் கொல்லப்பட்டனர். 

எல்லா வகை இனப்பாகுபாட்டையும் ஒழிக்க முயற்சிசெய்யுமாறு பன்னாட்டுச் சமூகத்தை வேண்டிய ஐக்கிய நாடுகள் பொதுச் சபை 1966 ஆம் ஆண்டில் மார்ச் 21-ஐ இனப்பாகுபாட்டை நீக்குவதற்கான பன்னாட்டு நாளாக அறிவித்தது. 

தென்னாப்பிரிக்காவில் மனித உரிமைகள் நாளாகக் கடைபிடிக்கப்படும் இப்பொது விடுமுறை நாளில் இனவொதுக்கல் காலத்தில் மக்களாட்சிக்காகவும் மனித உரிமைகளுக்காகவும் போராடி உயிரிழந்தோர் நினைவுகூரப்படுகின்றனர்.

### கருப்பொருள்
ஒவ்வொரு ஆண்டும் இனப்பாகுபாட்டை நீக்குவதற்கான பன்னாட்டு நாள் ஒரு குறிப்பிட்ட கருப்பொருளைக் கொண்டுள்ளது:
* 2010: இனவாதத்தைத் தகுதியிழக்கு
* 2014: இனவாதம் மற்றும் இனப்பாகுபாட்டுக்கு எதிராக தலைவர்களின் பங்கு
* 2015: அவலத்திலிருந்து இன்றைய இனப்பாகுபாட்டுக்கு எதிராகக் கற்றல்
* 2017: புலம்பெயர்வுச் சூழலையும் உள்ளடக்கிய இனவாதத் தனியமைப்பும் வெறுப்புணர்வைத் தூண்டுதலும்

## சான்றுகள்

பகுப்பு:ஐக்கிய நாடுகளின் சிறப்பு நாட்கள்
உலக டவுன் நோய்க்கூட்டறிகுறி நாள்

உலக டவுன் சிண்ட்ரோம் தினம்
நோய் எப்போதும் மனிதனின் பகுதியாகவே உள்ளது. டவுன் சிண்ட்ரோம் என்பது மனவளர்ச்சி குன்றியதைக் குறிப்பிடுகிறது. இந்த நோயானது மனித செல்லுக்குள்,
குரோமோசோமில் ஏற்படும் பிழையால் ஏற்படுகிறது. இந்த நோயைப் பற்றிய விழிப்புணர்வு ஏற்படுத்த ஐ.நா.
பொதுச்சபை 2011ஆம் ஆண்டு, டிசம்பர் மாதத்தில் மார்ச் 21ஐ உலக டவுன் சிண்ட்ரோம் தினமாக அறிவித்தது.

## மேற்கோள்கள்

பகுப்பு:ஐக்கிய நாடுகளின் சிறப்பு நாட்கள்
உலக பொம்மலாட்ட நாள்

**உலக பொம்மலாட்ட தினம்** (World Puppetry Day) ஆண்டு தோறும் மார்ச் 21 ஆம் திகதி கொண்டாடப்படுகின்றது. பழமையான மரபுவழிக் கலைகளில் ஒன்றான பொம்மலாட்டம், பொம்மைகளில் நூலைக் கட்டி திரைக்கு பின்னால் இருந்து இயக்கியபடி கதை சொல்லும் கலையாகும். இது 'கூத்து' வகையை சேர்ந்தது. மரப்பாவைக்கூத்து, பாவைக்கூத்து என்ற பெயர்களாலும் இக்கலை அழைக்கப்படுகிறது. நாட்டுப்புற மரபுரிமைகளிடையில் ஒரு தனிப்புகழை கொண்டுள்ள தொடர்பாடல் ஊடகமாகவே இப் பொம்மலாட்டத்தை அறிமுகப்படுக்கலாம். இன்று பல்வேறு நவீன தொழில்நுட்பங்களை சாத்தியமாக்குகிற திரைப்படத்தின் மூதாதையாகவும் இந்த கலை கருதப்படுகின்றது.

தென்னிந்தியாவில் மரபுவழியாக வளர்ச்சியடைந்த இக்கலை பின்னர் இலங்கை, ஜாவா உள்ளிட்ட பல பகுதிகளுக்கு பயணித்திருப்பதாகக் கூறப்படுகின்றது. பொம்மலாட்டக்கலையில் சீன, மலேசிய, ஜப்பானிய நாடுகளின் பாதிப்புகளும் இருபதாம் நூற்றாண்டு காலத்தில் ஜெர்மனி, இத்தாலி, செக்கோஸ்லாவாக்கியா போன்ற நாடுகளின் பாதிப்புகளும் காணப்பட்டிருப்பினும் கூட பாரம்பரிய பொம்மலாட்டக் கலை தென் இந்திய குறிகளுடனே இன்னும் நடைபெற்று வருவதை அவதானிக்கலாம்.

## மேற்கோள்கள்

பகுப்பு:நாட்கள்
பகுப்பு:கலைகள்
நவுரூஸ்

**நவுரூஸ்** என்பது ஈரானியப் புத்தாண்டு ஆகும். இந்தச் சொல்லுக்கு புது நாள் என்று பொருள் இந்த புத்தாண்டு விழா கிட்டத்தட்ட 3,000 ஆண்டுகளாக கொண்டாடப்பட்டிருக்கிறது. தற்காலத்திலும், தென்மேற்கு ஆசியா, நடு ஆசியா, காக்கேசியா, கருங்கடல், பால்கன் குடா பகுதிகளிலுள்ள ஈரானியரும் பிற மக்களும் கொண்டாடுகின்றனர். இரானிய நாட்காட்டியின் முதல் மாதத்தின் முதல் நாள் உதயமாவதை இப்புத்தாண்டு உணர்த்துகிறது.

இந்த புத்தாண்டு மார்ச்சு இருபத்தொன்றாம் நாளோ அதற்கு முந்தைய நாளிலோ, அடுத்த நாளிலோ தொடங்கும்.
இப்பண்டிகை சரத்துஸ்திர சமயத்தைப் பின்பற்றும் இரானியருடையது என்றாலும், சமயச் சார்பின்றி பலரும் கொண்டாடுகின்றனர்.

இப்புத்தாண்டின் முதல் நாள் கீழ்க்காணும் நாடுகளில் விடுமுறை நாளாக அறிவிக்கப்பட்டுள்ளது.
*  ஆப்கானித்தான் (மார்ச்சு 21)
*  அல்பேனியா (மார்ச்சு 22)
*  அசர்பைஜான் (மார்ச்சு 20 முதல் மார்ச்சு 26 வரை, 7 நாட்கள்)
*  சியார்சியா
*  ஈரான் (மார்ச்சு 20 முதல் 24 வரை  5 நாட்கள்; பள்ளிகளுக்கு 14 நாட்கள் விடுமுறை)
*  ஈராக் ( ஈராக்கிய குர்திஸ்தான்)(21 March)
*  கசக்கஸ்தான் (மார்ச்சு 21 முதல் மார்ச்சு 24 வரை, 4 நாட்கள்)
*  கொசோவோ (மார்ச்சு 21)
*  கிர்கிசுத்தான் (மார்ச்சு 21)
*  பயான் - ஓல்கீ, மங்கோலியா (மார்ச்சு 22)http://discover-bayanolgii.com/
*  தஜிகிஸ்தான் (மார்ச்சு 20 முதல் 23 வரை, 4 நாட்கள்)
*  துருக்மெனிஸ்தான் (மார்ச்சு 21 முதல் மார்ச்சு 22 வரை, 2 நாட்கள்)
*  உசுபெக்கிசுத்தான் (மார்ச்சு 21)

இப்புத்தாண்டின் முதல் நாளை விடுமுறை நாளாக அறிவிக்க கனேடிய பாராளுமன்றம் சட்டமியற்றியது.

## படத்தொகுப்பு

Kazakistan nevruz.jpg|[கஜகஸ்தானில் நவ்ரூஸ் 
Nowruz 2013 in Tekeli.JPG|கஜகஸ்தானில் நவ்ரூஸ், 2013 
Traditional costume for Nowruz.JPG|மரபு வழி உடைகளுடன் நவ்ரூஸ் கொண்டாடும் கஜக்ஸ்தானியர்கள் 
Celebration of Nowruz shared by several countries, Afghanistan, Azerbaijan, Russian Federation, Kazakhstan, Uzbekistan, Pakistan and Turkey..jpg| மரபு வழி நடனங்களுடன் நவ்ரூஸ் கொண்டாட்டம், [பாரிஸ் 


## மேலும் பார்க்க
* சம இரவு நாள்
* புத்தாண்டு நாள்

## சான்றுகள்

## இணைப்புகள்

* 
*  நவுரூஸை சர்வதேச நாளாக ஐ.நா அறிவித்தது

பகுப்பு:மார்ச் சிறப்பு நாட்கள்
பகுப்பு:புத்தாண்டுகள்
பகுப்பு:புலப்படாத பண்பாட்டுப் பாரம்பரியங்கள்
வடமராட்சி தென்மேற்கு பிரதேச சபை

**வடமராட்சி தென்மேற்கு பிரதேச சபை** (*Vadamarachchi South West Divisional Council*) இலங்கையின் யாழ்ப்பாண மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். வடமராட்சி தென்மேற்கு பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் வடக்கில் வல்வெட்டித்துறை நகரசபை, பருத்தித்துறை பிரதேச சபை என்பனவும்; கிழக்கில் பருத்தித்துறை பிரதேச சபையும்; தெற்கில் சாவகச்சேரி பிரதேச சபையும்; மேற்கில் பருத்தித்துறை பிரதேச சபை, வல்வெட்டித்துறை நகரசபை, வலிகாமம் கிழக்கு பிரதேச சபை என்பனவும் எல்லைகளாக உள்ளன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, ஊர்காவற்றுறை பிரதேச சபைக்கு 19 உறுப்பினர்கள் வட்டாரங்களில் இருந்து நேரடியாகவும், 13 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 32 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள வடமராட்சி தென்மேற்கு பிரதேச சபையின் ஆளுகைப் பிரதேசம் 19 வட்டாரங்களாகப் பிரிக்கப்பட்டுள்ளது. வடமராட்சி தென்மேற்கு பிரதேச சபையின் கீழ் வடமராட்சி தென்மேற்கு பிரதேச செயலாளர் பிரிவின் நிருவாக எல்லைகள் உள்ளடங்குகின்றன.

## தேர்தல் முடிவுகள்
### 1998 உள்ளூராட்சித் தேர்தல்
29 சனவரி 1998 இல் இடம்பெற்ற உள்ளூராட்சித் தேர்தல் முடிவுகள்:

### 2011 உள்ளூராட்சித் தேர்தல்
22 யூலை 2011 இல் இடம்பெற்ற உள்ளூராட்சித் தேர்தல் முடிவுகள்:

### 2018 உள்ளூராட்சித் தேர்தல்கள்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 19 உறுப்பினர்கள் வட்டாரங்களில் இருந்து நேரடியாகவும், 12 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 31 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2018 தேர்தலில் வடமராட்சி தென்மேற்கு பிரதேச சபையின் தலைவராக தங்கவேலாயுதம் ஐங்கரன் (வதிரி, இலங்கைத் தமிழரசுக் கட்சி), துணைத் தலைவராக கந்தர் பொன்னையா (உச்சில் கப்புது, இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

### 2025 உள்ளாட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 19 உறுப்பினர்கள் வட்டாரங்களில் இருந்து நேரடியாகவும், 13 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 32 உறுப்பினர்கள் தேர்ந்தெடுக்கப்பட்டனர்.

2025 தேர்தலில் வடமராட்சி தென்மேற்கு பிரதேச சபையின் தலைவராக குமாரசாமி சுரேந்திரன் (இலங்கைத் தமிழரசுக் கட்சி), துணைத் தலைவராக தியாகராசா தயாபரன் (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:யாழ்ப்பாண மாவட்டப் பிரதேச சபைகள்
பன்னாட்டு வண்ண நாள்

**பன்னாட்டு வண்ண நாள்** (*International Colour Day (ICD*) எனும் இந்நாள், ஒவ்வொரு ஆண்டும் மார்ச் 21 இல் கடைப்பிடிக்கப்படுகிறது. மேலும், கருத்து காட்சி, மக்கள் வாழ்வியல் கோட்பாடுகள், மற்றும் உண்மையியல் உணர்தல் போன்ற மிகவும் பெரியதாக உதவகூடியதாகவும், உலகம் சுற்றியுள்ள மறக்கமுடியாத வண்ண நடவடிக்கைகள் பெருகிய முறையில் அனைத்துலக வண்ணம் நாள் உருவாக்கி கொண்டாடப்பட்டு வருகின்றன.

## சான்றுகள்

பகுப்பு:மார்ச் சிறப்பு நாட்கள்
ஆடுதுறை - 39

**ஆடுதுறை - 39** (*ADT 39*) என்பது; 1989 ஆம் ஆண்டு அறிமுகப்படுத்தப்பட்ட மத்தியக் கால நெல் வகையாகும். 120 - 125 நாட்களில் அறுவடைக்கு வரக்கூடிய இந்த நெல் இரகம், ஐ ஆர் - 8 (*IR-8*) என்ற நெல் இரகத்தையும், ஐ ஆர் - 20 (*IR-20*) என்ற நெல் இரகத்தையும் இயற்கை முறையில் இணைச் சேர்த்து உருவாக்கப்பட்ட நெல் வகையாகும். ஒரு எக்டேருக்கு சுமார் 5600 கிலோ மசூலாக கிடைக்கக்கூடிய இந்த நெல் வகை, தமிழ்நாடு, மற்றும் பாண்டிச்சேரி மாநிலங்களில் அதிகளவில் பயிரிடப்படுவதாக கருதப்படுகிறது.

## சான்றுகள்

## புற இணைப்புகள்
* ஏ டி டீ - 39 நெல் விளைச்சல் படிமம்

பகுப்பு:நெல் வகைகள்
ஜான் எர்ழ்செல்

**சர் ஜான் பிரெடரிக் வில்லியம் எர்ழ்செல்** *(Sir John Frederick William Herschel, 1st Baronet)*  (7 மார்ச்சு 1792 – 11 மே 1871)
ஒரு ஆங்கிலேய பலதுறை அறிஞரும் கணிதவியலாளரும் வானியலாலரும் வேதியியலாளரும் புதுமைபுனைவாளரும் செய்முறைஒளிப்படவியலாளரும் ஆவார். இவர் நிலைத்திணையியலிலும் அரிய ஆய்வுகள் செய்துள்ளார். இவரின் தாயார் மேரி பால்டுவின் ஆவார். இவரது தந்தையார் வானியலாளராகிய வில்லியம் எர்ழ்சல் ஆவார். கரோலின் எர்ழ்செல் இவரது ஒன்றுவிட்ட தங்கையார் ஆவார். இவருக்கு பன்னிரண்டு குழந்தைகள் உண்டு.

## நூல்தொகை

* *On the Aberration of Compound Lenses and Object-Glasses* (1821)
* Book-length articles on "Light", "Sound" and "Physical Astronomy" for the *Encyclopaedia Metropolitana* (30 vols. 1817-45)
* *A preliminary discourse on the study of natural philosophy*, part of *Dionysius Lardner's Cabinet cyclopædia* (1831, new edition 1840)
* *A Treatise on Astronomy* (1833)
* *Outlines of Astronomy* (1849)
* *General Catalogue of 10,300 Multiple and Double Stars* (published posthumously)
* *Familiar Lectures on Scientific Subjects*
* *General Catalogue of Nebulae and Clusters*
* *Manual of Scientific Inquiry* (ed.), (1849)
* *Meteorology* (1861)
* *Physical Geography* (1861)
* *Familiar Lectures on Scientific Subjects* (1867)
* 

## மேற்கோள்கள்

### அடிக்குறிப்புகள்

### பணிகளின் மேற்கோள்கள்

* 
* 
* 
* 

## மேலும் படிக்க

* 

* 

* 
* 
* 
* On Herschel’s relationship with சார்ல்ஸ் பாபேஜ், வில்லியம் ஹியூவெல், and Richard Jones, see 

## வெளி இணைப்புகள்

* Biographical information
* R. Derek Wood (2008), 'Fourteenth March 1839, Herschel's Key to Photography'
* Herschel Museum of Astronomy
* Chronology of Astronomy in South Africa
* , published in Astronomische Nachrichten

பகுப்பு:1792 பிறப்புகள்
பகுப்பு:1871 இறப்புகள்
பகுப்பு:ஆங்கிலேய வானியலாளர்கள்
பகுப்பு:ஆங்கிலேய அறிவியலாளர்கள்
பகுப்பு:ஒளிப்படவியல் முன்னோடிகள்
பகுப்பு:கதிர்நிரலியலாளர்கள் (நிறமாலையியலாளர்கள்)
பூர்சூட் இராச்சியம்

**பூர்சூட்  இராச்சியம்** (Bhurshut) ( அல்லது **பூரசுதா   இராச்சியம்**, தற்கால இந்திய மாநிலமான மேற்கு வங்காளத்தின் ஹவுரா மாவட்டம் மற்றும் ஹூக்ளி மாவட்டங்களை உள்ளடக்கிய சிறு இராச்சியம் ஆகும்.  இவ்விராச்சியத்தின் தலைநகர் **பூர்சூட்** நகரம் ஆகும்.

கி பி 15ஆம் நூற்றாண்டு முதல் 18ஆம் நூற்றாண்டு முடிய பூர்சூட் இராச்சியத்தை பிராமண குடும்பத்தினர் ஆண்டனர்.

முகலாயப் பேரரசர் அக்பர் காலத்தில், பூர்சூட் இராச்சியத்தை கிருஷ்ணராய் எனும் மன்னர் (1583-1584) ஆண்டார். பூர்சூட் இராச்சியத்தின் புகழ்பெற்ற மன்னர் கிருஷ்ணராயின் பேரன் பிரதாபநாராயணன் (1652–1684) ஆவார். 

பூர்சூட் இராச்சியத்தில் பவானிபூர், வசந்தபூர் மற்றும் ராஜ்பால்ஹத் எனுமிடங்களில் கோட்டை கொத்தளங்கள் இருந்ததாக அறியப்பட்டாலும், ஹவுரா மாவட்டத்தில், தாமோதர் ஆற்றின் கரையில், ராஜ்பால்ஹத் எனுமிடத்தில் திஹி பூர்சூட் எனுமிடம் உள்ளது.  

பூர்சூட் இராச்சியம், வர்தமான்ராஜ் எனும் கீர்த்திசந்த் என்பவரால் 18ஆம் நூற்றாண்டில் கைப்பற்றப்பட்டது.

## பூர்சூட் இராச்சியத்தின் மன்னர்கள்
* சிவநாராயணன் 	
* ருத்திரநாராயணன் 	
* பவசங்கரி 	
* பிரதாபநாராயணன்	
* பூரிசிரேஸ்தா நாராயனன்	
* இலக்குமி நாராயணன்

## இதனையும் காண்க
பிராமண அரச குலங்களினதும் அரசுகளினதும் பட்டியல்

## மேற்கோள்கள்

## வெளி இணைப்புகள்

பகுப்பு:இந்திய அரச மரபுகள்
பகுப்பு:மேற்கு வங்காளத்தின் வரலாறு
பகுப்பு:ஹவுரா மாவட்டம்
பகுப்பு:ஹூக்லி மாவட்டம்
பகுப்பு:பிராமண அரச மரபுகள்